ນາຍົກ ອີຣັກ ໃຫ້ສັນຍານເລີ່ມ ໂຈມຕີ ພວກ IS ໃນເມືອງ Mosul
ລັດຖະມົນຕີປ້ອງກັນປະເທດ ສະຫະລັດ ທ່ານ Ash Carter ກ່າວວ່າ ນີ້ແມ່ນ “ເວລາ ທີ່ເດັດດ່ຽວທີ່ສຸດ” ໃນການຕໍ່ສູ້ກັບພວກລັດອິສລາມ.
ນາຍົກລັດຖະມົນຕີ ອີຣັກ ທ່ານ Haider al-Abadi ໄດ້ປະກາດໃນວັນຈັນມື້ນີ້ວ່າ ປະ ເທດຂອງທ່ານຈະ “ສະຫຼອງໄຊຊະນະຮ່ວມກັນ,” ໃນຂະນະທີ່ການຜັກດັນຂອງທະຫານ ເລີ່ມທີ່ຈະຂັບໄລ່ພວກຫົວຮຸນແຮງລັດອິສລາມອອກຈາກເມືອງ Mosul ທີ່ຕັ້ງຢູ່ພາກເໜືອ ຂອງປະເທດ ການຕໍ່ສູ້ທີ່ຄາດຫວັງມາດົນນານ ແມ່ນການປະຕິບັດການທາງທະຫານທີ່ໃຫຍ່ທີ່ສຸດໃນ ອີຣັກ ນັບຕັ້ງແຕ່ກອງກຳລັງ ສະຫະລັດ ໄດ້ຖອນອອກໄປເມື່ອ 5 ປີທີ່ຜ່ານມາ ນາຍພົນໂທ Stephen Townsend, ຜູ້ບັນຊາການພັນທະມິດທີ່ນຳໜ້າໂດຍ ສະຫະລັດ ທີ່ແນເປົ້າໃສ່ພວກລັດອິສລາມໃນ ອີຣັກ ແລະ ຊີເຣຍ, ໄດ້ເຕືອນວ່າມັນອາດໃຊ້ເວລາ ຫຼາຍສັບປະດາ ຫຼື ດົນກວ່ານັ້ນເພື່ອຍຶດເອົາເມືອງ Mosul ຄືນມາ ທ່ານໄດ້ກ່າວວ່າ ລັດຖະມົນຕີປ້ອງກັນປະເທດ ສະຫະລັດ ທ່ານ Ash Carter ໄດ້ກ່າວວ່າ ນີ້ແມ່ນ  ໃນການຕໍ່ສູ້ກັບພວກລັດອິສລາມ ທ່ານໄດ້ກ່າວໃນຖະແຫຼງການສະບັບໜຶ່ງວ່າ ໃນສອງສາມຊົ່ວໂມງກ່ອນການປະກາດຂອງການບຸກໂຈມຕີນັ້ນ, ກອງທັບອາກາດ ອີຣັກ ໄດ້ປ່ອຍໃບປິວຫຼາຍພັນໃບລົງໃນເມືອງ Mosul ເພື່ອເຕືອນປະຊາຊົນຜູ້ທີ່ອາໄສຢູ່່ ແນວໃດກໍຕາມ, ພະນັກງານດ້ານມະນຸດສະທຳ, ກ່າວວ່າ ມັນຍັງບໍ່ຊັດເຈນວ່າ ພວກພົນ ລະເຮືອນເມືອງ Mosul ຈະເຮັດແນວໃດແທ້ ພວກເຂົາເຈົ້າໄດ້ກ່າວວິຈານວ່າຜູ້ວາງແຜນ ເຮັດສົງຄາມ ບໍ່ໄດ້ໝາຍເສັ້ນທາງການຫຼົບໜີທີ່ກະຈ່າງແຈ້ງໄວ້ໃຫ້ພວກພົນລະເຮືອນ ຫົວໜ້າດ້ານມະນຸດສະທຳ ອົງການສະຫະປະຊາຊາດ ທ່ານ Stephen O’Brien ໄດ້ກ່າວ ວ່າມັນມີສະຖານທີ່ສຳລັບປະຊາຊົນ 60,000 ຄົນທີ່ຄ້າຍສຳລັບຜູ້ບໍ່ມີທີ່ຢູ່ອາໄສຍ້ອນການ ຕໍ່ສູ້, ແລະ ໃນໄວໆນີ້ສະຖານທີ່ອຳນວຍຄວາມສະດວກຈະສາມາດຮອງຮັບປະຊາຊົນໄດ້ 250,000 ຄົນ ແຕ່ທ່ານໄດ້ກ່າວວ່າ ສົມມຸດວ່າສະພາບທີ່ຂີ້ຮ້າຍທີ່ສຸດຈະເກີດຂຶ້ນ ປະຊາ ຊົນຫຼາຍເຖິງ 1 ລ້ານຄົນອາດຈະໄດ້ຫຼົບໜີອອກຈາກບ້ານເຮືອນຂອງພວກເຂົາເຈົ້າໄປ